คลังเปิดโต๊ะประชุมผุดยุทธศาสตร์เออีซี
คลังวางยุทธศาสตร์รับตลาดเออีซี
20 มี.ค. 2555

คลังวางยุทธศาสตร์รับตลาดเออีซี
นายสมชัย สัจจพงษ์ ผู้อำนวยการสำนักงานเศรษฐกิจการคลัง ในฐานะกรรมการและเลขานุการคณะกรรมการอาเซียนด้านการเงินการคลัง (สศค.) เปิดเผยว่า นายกิตติรัตน์ ณ ระนอง รองนายกรัฐมนตีและ รมว.คลัง ได้เป็นประธานการประชุมคณะกรรมการอาเซียนด้านการเงินการคลัง ครั้งที่ 1/2555 เพื่อรับมือกับการเปิดตลาดเออีซี
ที่ประชุมคณะกรรมการฯ ทำหน้าที่เป็นเวทีหลักในการพิจารณากำหนด หรือเสนอแนะท่าที นโยบาย แนวทาง และกลไกในการดำเนินการ ตลอดจนเตรียมความพร้อมและแก้ไขปัญหา รวมทั้งส่งเสริมการมีส่วนร่วมของทุกภาคส่วนเพื่อให้การเข้าสู่ประชาคมเกิดประโยชน์สูงสุดแก่ประเทศไทย
สศค.ได้จัดทำร่างยุทธศาสตร์ด้านการเงินการคลังเพื่อรองรับประชาคมอาเซียน โดยมีประเด็นหลัก 22 มาตรการ ประกอบด้วย การเป็นตลาดและฐานการผลิตร่วมกัน 9 มาตรการ การเสริมสร้างขีดความสามารถในการแข่งขัน 8 มาตรการ การพัฒนาเศรษฐกิจอย่าง เสมอภาค 3 มาตรการ และการบูรณาการเข้ากับเศรษฐกิจโลก 2 มาตรการ เพื่อให้การเป็นประชาคมอาเซียนเกิดประโยชน์สูงสุดแก่ประเทศไทย